KZN-strande gesluit, haainette verwyder oor loondispuutArgieffoto Die Stad uMhlathuze het sy inwoners in KwaZulu-Natal gewaarsku dat hulle van strande in Richardsbaai en Mtunzini moet wegbly, nadat haainette verwyder is. “Die Stad het korrespondensie van die haaieraad in KwaZulu-Natal ontvang dat ŉ arbeidsdispuut voortduur en haainette is aan ons kus verwyder,” het die munisipaliteit in ŉ verklaring gesê. “Ons maan strandgangers, swemmers en branderplankryers om nie die strande te betree totdat ons weer kan bevestig dat dit veilig is nie.” Die Zululand Observer berig die dispuut hou verband met ŉ loonooreenkoms en rooi vlae wapper op die strande in KwaZulu-Natal.